জন অফ হেজেলগ্রিন

জন অফ হেজেলগ্রিন অথবা জক অফ হেজেলডিন (রাউড ২৫০, চাইল্ড ২৯৩) ইংরেজি ভাষার একটি ঐতিহ্যবাহী লোক গান। স্যার ওয়াল্টার স্কট কর্তৃক রচিত একটি কবিতা এবং গান জক অফ হেজেলডিন এই ব্যালাডটির একটি অংশের ওপর ভিত্তি করে লেখা।মারডক, ব্রায়ান, "কিরা জক অফ হেজেলডিন?: ওয়াল্টার স্কটের ফোকসং এর বিভিন্ন জীবন", ব্রাউন, রোনা এবং লায়াল, স্কট (সম্পা.), স্কটিশ লিটারারি রিভিউ, খণ্ড ১৪, সংখ্যা ২, শরৎ/শীত ২০২২, অ্যাসোসিয়েশন ফর স্কটিশ সাহিত্য, পৃষ্ঠা ১১১ - ১২৬,  চেম্বারস, কাইনলক এবং বুচান কর্তৃক ব্যালাডটির বিভিন্ন সংস্করণ প্রকাশিত হয়েছে। জন এস. রবার্টসের (১৮৮৭) প্রকাশিত সংস্করণটি কাইনলক এবং বুচানের সংস্করণগুলি থেকে নিয়ে সংকলিত করা হয়েছিল।রবার্টস, জন এস., সম্পাদনা (১৮৮৭) দ্য লেজেন্ডারি ব্যালাডস অফ ইংল্যান্ড অ্যান্ড স্কটল্যান্ড. লন্ডন: ফ্রেডেরিক ওয়ার্ন; পৃষ্ঠা ১৫১-১৫৪

১৮১৬ সালে স্কটের জক অফ হেজেলডিন প্রথম প্রকাশিত হয়েছিল অ্যালেকজান্ডার ক্যাম্পবেলের আলবিন'স অ্যানথোলজি-তে, সেখানে গানের যে সুর দেওয়া ছিল এখন সেই সুরেই গাওয়া হয়।

সংক্ষিপ্ত বিবরণ
একজন পুরুষ একটি মেয়েকে প্রশ্ন করে কেন সে কাঁদছে; মেয়েটি বলে, এটি জন অফ হেজেলগ্রিনের প্রতি প্রেমের কারণে। পুরুষটি তাকে তার সবচেয়ে বড়, অথবা সবচেয়ে ছোট ছেলেকে বিয়ে করার প্রস্তাব দেয় যদি সে হেজেলগ্রিনকে ত্যাগ করে। মেয়েটি তা অস্বীকার করে। তবে, পুরুষটি তাকে নিজের সাথে নিয়ে যায়, এবং প্রমাণিত হয় যে সে জন অফ হেজেলগ্রিনের বাবা। সে তার ছেলেকে জানায় যে সে ওইদিন মেয়েটিকে বিয়ে করছে।

জক অফ হেজেলডিন সংস্করণটির একটি ভিন্ন কাহিনী রয়েছে। পাত্রের বাবা মেয়েটিকে তার ছেলের সাথে বিয়ে করার জন্য সম্মত করানোর চেষ্টা করে, কিন্তু মেয়েটি তার ভবিষ্যৎ শ্বশুরের প্ররোচনায় সম্পূর্ণভাবে নিষ্ক্রিয় থাকে, শুধুমাত্র কাঁদে। তবে, গানটির শেষের দিকে,  প্রকাশিত হয় যে মেয়েটি শুধু সময় কাটানোর চেষ্টা করছিল; অবশেষে সে তার প্রেমিক জক অফ হেজেলডিনের সাথে পালিয়ে যায়, ইংল্যান্ড-স্কটল্যান্ড সীমান্ত পার হয়ে।

আরও দেখুন
 চাইল্ড ব্যালাডসের তালিকা

তথ্যসূত্র

বহিঃসংযোগ
 জন অফ হেজেলগ্রিন
 জক অফ হেজেলডিন

বিষয়শ্রেণী:চাইল্ডের লোকগাথা
বিষয়শ্রেণী:গানের বছর অজানা